text: Masser af sovs og kartofler står klar
  22 december 2015 kl. 17.20
  Omkring 90 borgere er inviteret til julemiddag hos Kolding KFUM og KFUK.
  Det er ikke alle, der har råd til at holde en god julemiddag for familien og det er heller ikke alle, der får julehjælp, selvom de har søgt ved bl.a. Mødrehjælpen og Røde Kors.
  Så derfor bliver nogle af dem i dag inviteret til at komme og spise sig godt mætte. 15 hjælpere er klar til at give en hånd med og være med til at sørge for, at alle får en god jul, også selvom midlerne hos nogle familier er små.
  
  